CELEX: 62013CN0631
Language: mt
Date: 2013-12-02 00:00:00
Title: Kawża C-631/13: Talba għal deċiżjoni preliminari mressqa mill-Oberste Patent- und Markensenat (l-Awstrija) fit- 2 ta’ Diċembru 2013 — Arne Forsgren

1.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 61/4
            
         Talba għal deċiżjoni preliminari mressqa mill-Oberste Patent- und Markensenat (l-Awstrija) fit-2 ta’ Diċembru 2013 — Arne Forsgren
   (Kawża C-631/13)
   2014/C 61/06
   Lingwa tal-kawża: il-Ġermaniż
   
      Qorti tar-rinviju
   
   Oberste Patent- und Markensenat
   
      Partijiet fil-kawża prinċipali
   
   
      Rikorrent: Arne Forsgren
   
      Konvenuta: Österreichische Patentamt
   
      Domandi preliminari
   
   
               (1)
            
            
               Skont l-Artikolu 1(b) u l-Artikolu 3(a) u (b) tar-Regolament (KE) Nru 469/2009 tal-Parlament Ewropew u tal-Kunsill, tas-6 ta’ Mejju 2009, dwar iċ-ċertifikat ta’ protezzjoni supplimentari għal prodotti mediċinali (1), ċertifikat ta’ protezzjoni jista’ jingħata, jekk il-kundizzjonijiet l-oħra huma sodisfatti, fir-rigward ta’ ingredjent attiv protett bi privattiva bażika (f’dan il-każ, il-proteina D) meta dan l-ingredjent attiv ikun inkluż fil-prodott mediċinali (f’dan il-każ, Synflorix) f’rabta kovalenti (molekulari) ma’ ingredjenti attivi oħra, filwaqt li madankollu jżomm l-effett tiegħu stess?
            
         
               (2)
            
            
               Fil-każ ta’ risposta fl-affermattiv għall-ewwel domanda:
               
                           2.1.
                        
                        
                           Skont l-Artikolu 3(a) u (b) tar-Regolament (KE) Nru 469/2009, ċertifikat ta’ protezzjoni jista’ jingħata għal sustanza protetta bi privattiva bażika (f’dan il-każ, il-proteina D) meta tali sustanza jkollha effett terapewtiku minnha stess (f’dan il-każ, bħala vaċċin kontra l-batterju Haemophilus influenzae) iżda l-awtorizzazzjoni tal-prodott mediċinali ma tikkonċernax dan l-effett?
                        
                     
                           2.2.
                        
                        
                           Skont l-Artikolu 3(a) u (b) tar-Regolament (KE) Nru 469/2009, ċertifikat ta’ protezzjoni jista’ jingħata għal sustanza protetta bi privattiva bażika (f’dan il-każ, il-proteina D) meta l-awtorizzazzjoni tiddeskrivi din is-sustanza bħala l-“vettur” tal-ingredjent attiv proprju (f’dan il-każ, Pneumococcal polysaccharides), li din is-sustanza ssaħħaħ l-effett ta’ dan l-ingredjent attiv bħala “aġent”, iżda dan l-effett ma huwiex espressament imsemmi fl-awtorizzazzjoni tal-prodott mediċinali?
                        
                     
         
      (1)  ĠU L 152, p. 1.